ddrg/super_eurlex huggingface dataset:
SL Uradni list Evropske unije C 64/58

Tožba, vložena 7. januarja 2008 – Kwang Yang Motor proti UUNT – Honda Giken Kogyo (Videz motorja z notranjim zgorevanjem)

(Zadeva T-10/08)

(2008/C 64/93)

Jezik, v katerem je bila tožba vložena: angleščina

Stranke

Tožeča stranka: Kwang Yang Motor Co. Ltd (Kaohsiung City, Tajvan) (zastopnika: P. Rath in W. Festl-Wietek, odvetnika)

Tožena stranka: Urad za usklajevanje na notranjem trgu (znamke in modeli)

Druga stranka pred odborom za pritožbe: Honda Giken Kogyo Kabushiki Kaisha Co. Ltd (Tokyo, Japonska)

Predlogi tožeče stranke

— Naj se razveljavi odločba tretjega odbora za pritožbe UUNT v zadevi R 1337/2006-3 z dne 8. oktobra 2007, ki je bila zastopnikom tožeče stranke vročena 30. oktobra 2007;

— naj se plačilo stroškov postopka pred Sodiščem prve stopnje in odborom za pritožbe naloži UUNT.

Tožbeni razlogi in bistvene trditve

Registriran model Skupnosti, ki je predmet zahteve za razglasitev ničnosti: Registriran model Skupnosti za „motor z notranjim zgorevanjem“ – Model Skupnosti št. 000 163 290 – 0001.

Imetnik modela Skupnosti: Tožeča stranka.

Stranka, ki zahteva razglasitev ničnosti modela Skupnosti: Honda Giken Kogyo Kabushiki Kaisha Co. Ltd.

Model stranke, ki zahteva razglasitev ničnosti: Registriran model ZDA za „motor z notranjim zgorevanjem“ – Patent št. D 367 070.

Odločba oddelka za ničnost: Zahteva za razglasitev ničnosti se v celoti zavrne.

Odločba odbora za pritožbe: Razveljavitev odločbe oddelka za ničnost in razglasitev ničnosti modela.

Navajani tožbeni razlogi: Kršitev člena 4 in 6 Uredbe Sveta (ES) št. 6/2002 o modelih Skupnosti.
SL Uradni list Evropske unije C 64/43

Tožba, vložena 21. decembra 2007 – Deltalinqs in SVZ proti Komisiji

(Zadeva T-481/07)

(2008/C 64/72)

Jezik postopka: nizozemščina

Stranke

Tožeči stranki: Deltalinqs in SVZ, Havenondernemersvereniging Rotterdam (Rotterdam, Nizozemska) (zastopnik: M. Meulenbelt, odvetnik)

Tožena stranka: Komisija Evropskih skupnosti

Predlogi tožečih strank

Tožeči stranki Sodišču prve stopnje predlagata, naj:

— odločbo Komisije razglasi za nično in

— Komisiji naloži plačilo stroškov.

Tožbeni razlogi in bistvene trditve

Tožeči stranki izpodbijata odločbo Komisije za dne 10. maja 2007 (UL C 227, str. 4) v zvezi z flamsko ureditvijo pomoči za kombinirani prevoz po celinskih plovnih poteh (ukrepi pomoči N 682/2006 – Belgija). Komisija je z odločbo ukrep pomoči razglasila za združljivega s Pogodbo ES in odločila, da ne bo nasprotovala.

Tožeči stranki v utemeljitev tožbe najprej navajata kršitev načela prepovedi diskriminacije, določenega v Uredbi Sveta (EGS) št. 1107/70 z dne 4. junija 1970 o dodeljevanju pomoči v železniškem in cestnem prevozu ter prevozu po celinskih plovnih poteh (UL L 130, str.1), in kršitev členov 12 in 73 ES. Potrjujeta, da je za pretovarjanje zabojnikov v pristaniščih na flamskih celinskih vodah mogoče prejeti subvencijo, kadar zabojniki vstopijo na ozemlje Evropske unije ali ga zapuščajo preko flamskega morskega pristanišča, ne pa kadar je morsko pristanišče v drugi državi članici. Tožeči stranki menita, da ta ukrep pomeni diskriminacijo na podlagi nacionalne pripadnosti.

Tožeči stranki poleg tega zatrjujeta, da subvencija vodi do izkrivljanja konkurence, ker naj bi povzročala veliko škodo za vsa pristanišča v severno zahodni Evropi, ki trgujejo s flamskim zaledjem, zlasti za pristanišče Rotterdam.

Tožeči stranki nazadnje navajata kršitev obveznosti preiskave in obveznosti obrazložitve. Zatrjujeta, da Komisija ni preučila posledic, ki bi jih ta ureditve lahko imela za konkurenco, in poleg tega v odločbi ni navedla razlogov, zakaj ekonomska študija ni bila potrebna.
—

Naj se členi 1, 3(1) in 3(3) Odločbe Komisije z dne 23. oktobra 2007 o državni pomoči št. C 23/2006 (ex NN 35/2006), ki jo je Poljska dodelila koncernu Technologie-Buczek, proizvajalcu jekla, razglasijo za nične;
SL Uradni list Evropske unije C 37/25

Tožba, vložena 29. novembra 2007 – New Look proti UUNT (NEW LOOK)

(Zadeva T-435/07)

(2008/C 37/40)

Jezik postopka: angleščina

Stranki

Tožeča stranka: New Look Ltd (Weymouth, Združeno kraljestvo) (zastopniki: S. Malynicz, Barrister, M. Blair in K. Gilbert, Solicitors)

Tožena stranka: Urad za usklajevanje na notranjem trgu (znamke in modeli)

Predlogi tožeče stranke

— Odločba drugega odbora za pritožbe z dne 3. septembra 2007 v zadevi R 670/2007-2 naj se razveljavi.

— Urad naj nosi svoje stroške in plača stroške tožeče stranke.

Tožbeni razlogi in bistvene trditve

Zadevna znamka Skupnosti: Besedna znamka „NEW LOOK“ za proizvode in storitve iz razredov 3, 9, 14, 16, 18, 25, 26 in 35 – prijava št. 2 932 606.

Odločba preizkuševalca: Zavrnitev prijave.

Odločba odbora za pritožbe: Zavrnitev pritožbe.

Navajani tožbeni razlogi: Kršitev člena 7(3) Uredbe Sveta št. 40/94, ker je odbor za pritožbe i) napačno zahteval od tožeče stranke, da dokaže pridobljeni razlikovalni učinek v državi članici, ki ni Združeno kraljestvo ali Irska, ii) napačno odločil, da dokazi tožeče stranke o uporabi „NEW LOOK“ v stilski obliki ali skupaj z razlikovalnim sredstvom ni moglo dati znamki razlikovalnega učinka in iii) ni dal dovolj teže dokazom tožeče stranke o uporabi v Združenem kraljestvu in na Irskem.
SL Uradni list Evropske unije C 22/45

Tožba, vložena 19. novembra 2007 – Euro-Information proti UUNT (Podoba roke, ki drži karto s tremi trikotniki)

(Zadeva T-414/07)

(2008/C 22/85)

Jezik postopka: francoščina

Stranke

Tožeča stranka: Européenne de traitement de l'Information (Euro-Information) (Strasbourg, Francija) (zastopnika: P. Greffe in M. Chaminade, odvetnika)

Tožena stranka: Urad za usklajevanje na notranjem trgu (znamke in modeli)

Predlogi tožeče stranke

— naj se razveljavi odločba prvega odbora za pritožbe UUNT z dne 6. septembra 2007, zadeva R-290/2007-1, v delu, v katerem je bila zavrnjena registracija znamke Skupnosti št. 5 225 776 za del proizvodov in storitev iz razredov 9, 35, 36, 38 in 42;

— naj se registrira prijava znamke Skupnosti št. 5 225 776 za vse zadevne proizvode in storitve.

Tožbeni razlogi in bistvene trditve

Zadevna znamka Skupnosti: Figurativna znamka, ki jo predstavlja roka, ki drži karto, na kateri si sledijo trije črni trikotniki, za proizvode in storitve iz razredov 9, 35, 36, 38 in 42 (prijava št. 5 225 776)

Odločba preizkuševalca: Delna zavrnitev registracije

Odločba odbora za pritožbe: Zavrnitev pritožbe

Navajani tožbeni razlogi: Tožeča stranka trdi, da so, v nasprotju s tem, kar je ugotovil odbor za pritožbe v izpodbijani odločbi, elementi, ki sestavljajo znamko, katere registracija je bila delno zavrnjena, različni in arbitrarni glede na navedene proizvode in storitve in je zato treba tudi njihovo kombinacijo šteti za razlikovalno in arbitrarno.
SL Uradni list Evropske unije C 37/25

Tožba, vložena 28. novembra 2007 – Volvo Trademark Holding proti UUNT – Grebenshikova (SOLVO)

(Zadeva T-434/07)

(2008/C 37/39)

Jezik, v katerem je bila tožba vložena: angleščina

Stranke

Tožeča stranka: Volvo Trademark Holding AB (Gothenburg, Švedska) (zastopniki: T. Dolde, V. von Bomhard in A. Renck, odvetniki)

Tožena stranka: Urad za usklajevanje na notranjem trgu (znamke in modeli)

Druga stranka pred odborom za pritožbe: Elena Grebenshikova (St. Petersburg, Rusija)

Predlogi tožeče stranke

— razveljavitev odločbe drugega odbora za pritožbe Urada za usklajevanje na notranjem trgu (znamke in modeli) z dne 2. avgusta 2007 v zadevi št. R 1240/2006-2; in

— naložitev plačila stroškov postopka toženi stranki.

Tožbeni razlogi in bistvene trditve

Prijavitelj znamke Skupnosti: Elena Grebenshikova

Zadevna znamka Skupnosti: Figurativna znamka „SOLVO“ za proizvode in storitve iz razredov 9, 39 in 42 – prijava št. 3 555 422

Imetnik znamke ali znaka, navajanega v postopku z ugovorom: Tožeča stranka

Znamka ali znak, navajan v postopku z ugovorom: Skupnostna in nacionalna besedna in figurativna znamka „VOLVO“, med drugim za proizvode in storitve iz razredov 9 in 42

Odločba oddelka za ugovore: Zavrnitev ugovora v celoti

Odločba odbora za pritožbe: Pritožba se zavrne

Navajani tožbeni razlogi: Kršitev člena 8(1)(b) in (5) Uredbe Sveta št. 40/94, ker so zadevne znamke vidno in glasovno podobne in ker odbor za pritožbe ni upošteval vseh upoštevnih faktorjev in enakosti zadevnih proizvodov, ter ugleda VOLVA.
SL Uradni list Evropske unije C 8/29

Tožba, vložena 20. novembra 2007 – Pioneer Hi-Bred International proti UUNT (OPTIMUM)

(Zadeva T-424/07)

(2008/C 8/51)

Jezik postopka: angleščina

Stranki

Tožeča stranka: Pioneer Hi-Bred International Inc. (Johnston, Združene države) (zastopniki: G. Würtenberger, R. Kunze, and T. Wittmann, odvetniki)

Tožena stranka: Urad za usklajevanje na notranjem trgu (znamke in modeli)

Predlogi tožeče stranke

— Razveljavi naj se odločba drugega odbora za pritožbe UUNT z dne 11. septembra 2007 v zadevi R 288/2007-2 glede prijave znamke Skupnosti št. 4 893 053 „OPTIMUM“;

— toženi stranki naj se naloži plačilo stroškov postopka.

Tožbeni razlogi in bistvene trditve

Zadevna znamka Skupnosti: Besedna znamka „OPTIMUM“ za proizvode iz razreda 1 – prijava št. 4 893 053

Odločba preizkuševalca: Zavrnitev prijave

Odločba odbora za pritožbe: Zavrnitev pritožbe

Navajani tožbeni razlogi: Kršitev členov 7(1)(b) in (c), 7(2), 73 in 74 Uredbe Sveta št. 40/94 zaradi neupoštevanja okoliščine, da so zadevni proizvodi namenjeni posebni publiki in dokaza uporabe prijavljene znamke pri odločitvi.
SL Uradni list Evropske unije C 297/44

Tožba, vložena 11. oktobra 2007 – Portugalska republika proti Komisiji

(Zadeva T-387/07)

(2007/C 297/90)

Jezik postopka: portugalščina

Stranki

Tožeča stranka: Portugalska republika (Palácio Cova da Moura, ulica Cova da Moura, št. 1, 1350-115 Lizbona) (zastopniki: Luís Inês Fernandes, Sandra Rodrigues in Andrea Gattini, zastopniki)

Tožena stranka: Komisija Evropskih skupnosti

Predlogi tožeče stranke

— razglasi naj se ničnost člena 1 Odločbe Komisije C (200/) 3772 z dne 31. julija 2007 o zmanjšanju finančne pomoči Evropskega sklada za regionalni razvoj, dodeljene v korist splošnih subvencij „SGAIA“ z Odločbo Evropske komisije C (95) 1769 z dne 28. julija 1995;

— Komisiji Evropskih skupnosti naj se naloži plačilo stroškov postopka.

Tožbeni razlogi in bistvene trditve

Obrazložitev ni jasna. Tožena stranka se z izrazom „kot je bilo navedeno zgoraj“ na splošno sklicuje na kratko analizo, ki jo je obnovila izpodbijana odločba. Tožena stranka v poglavju 6, „Izid“, ne poda jasne ugotovitve, katere predpise oziroma določbe je prekršila Portugalska Republika.

Službe Komisije naj bi v izpodbijani odločbi ne ugotovile nobenih nepravilnosti in nobene kršitve sporazuma med Komisijo in Caixa Geral de Depósitos z dne 15. novembra 1995. Nepravilnost, na katero se sklicuje Komisija v izpodbijani odločbi, ni utemeljena, ker Komisija ni upoštevala določb člena 8(5) in (6) sporazuma, v skladu s katerimi je bodoče subvencije mogoče odložiti vse do 31. decembra 2001.
—

Za nično naj se razglasi odločba z dne 10. maja 2007, ki jo je sprejel Generalni sekretar Evropskega parlamenta in ki je bila vročena 14. maja 2007, ter s katero je bilo odločeno, da je bil tožeči stranki določen znesek plačan neupravičeno in da je treba ta znesek v skladu s členom 27(3) Pravilnika o povračilu in nadomestilu stroškov poslancev Evropskega parlamenta izterjati od tožeče stranke;
SL Uradni list Evropske unije C 140/32

Tožba, vložena 17. aprila 2007 – Siemens Transmission & Distribution in Nuova Magrini Galileo proti Komisiji

(Zadeva T-124/07)

(2007/C 140/54)

Jezik postopka: nemščina

Stranke

Tožeči stranki: Siemens Transmission & Distribution SA (Grenoble, Francija) in Nuova Magrini Galileo SpA (Bergamo, Italija) (zastopnika: H. Wollmann in F. Urlesberger, odvetnika)

Tožena stranka: Komisija Evropskih skupnosti

Predlogi tožečih strank

— naj se razglasi ničnost člena 1 izpodbijane odločbe v delu, v katerem se tožečima strankama za obdobje od 15. aprila 1988 do 13. decembra 2000, od 1. aprila 2002 do 9. oktobra 2002 in od 21. januar 2004 do 11. maja 2004 očita kršitev člena 81 ES in/ali člena 53 Sporazuma EGP;

— naj se razglasi ničnost člena 2 izpodbijane odločbe v delu, ki zadeva tožeči stranki;

— podredno, naj se zniža globa, ki je proti tožečima strankama določena v členu 2(l) odločbe, na znesek, ki za prvo tožečo stranko ne presega 2 750 000, za drugo pa ne 1 100 000 eurov.

— toženi stranki naj se naloži plačilo stroškov postopka.

Tožbeni razlogi in bistvene trditve

Tožeči stranki nasprotujeta Odločbi Komisije C (2006) 6762 konč. z dne 24. januarja 2007 v zadevi COMP/F/38.899 – Plinsko izolirane stikalne naprave. V izpodbijani odločbi je bila tožečima strankama in drugim podjetjem naložena globa zaradi kršitve člena 81 ES in člena 53 Sporazuma EGP. Po mnenju Komisije naj bi bili tožeči stranki udeleženi v vrsti sporazumov in usklajenih ravnanj v sektorju „Plinsko izolirane stikalne naprave“.

V utemeljitev tožbe tožeči stranki najprej zatrjujeta kršitev členov 81(1) ES, 23(2) in (3) Uredbe (ES) št. 1/2003 (1) ter člena 25 te uredbe. V zvezi s tem očitata, da naj bi globi, ki sta jima naloženi, presegali 10 % prihodka vsake od njiju v zadnjem poslovnem letu pred odločbo. Poleg tega naj Komisija pri določitvi globe ne bi upoštevala posamičnih razmerij tožečih strank. Nadalje tožeči stranki uveljavljata, da so določitev podjetij, s katerimi naj bi solidarno odgovarjali, in zneski glob, ki odpadejo na vsako od njih, neutemeljeni in nepravilni. Nadalje naj bi tožeča stranka precenila trajanje domnevne kršitve in spregledala, da je njen pretežni del že zastaral. Nazadnje tožeči stranki v okviru prvega tožbenega razloga navajata, da naj bi Komisija brez trdnega dokaza ugotovila, da naj bi bila do 13. decembra 2000 cilj oziroma posledica domnevne kršitve omejitev konkurence v Skupnosti.

Dalje, tožeči stranki navajata, da je tožena stranka kršila bistvene določbe postopka. V zvezi s tem se očita kršitev pravice izjaviti se.

(1) Uredba Sveta (ES) št. 1/2003 z dne 16. decembra 2002 o izvajanju pravil konkurence iz členov 81 in 82 Pogodbe (UL L 1, str. 1).
SL Uradni list Evropske unije C 155/30

Tožba, vložena 7. maja 2007 – United Technologies proti Komisiji

(Zadeva T-146/07)

(2007/C 155/57)

Jezik postopka: angleščina

Stranki

Tožeča stranka: United Technologies Corp. (Hartford, Združene države) (zastopnika: A. Winckler, odvetnik, in J. Temple Lang, Solicitor)

Tožena stranka: Komisija Evropskih skupnosti

Predlogi tožeče stranke

— globa, ki je bila naložena UTC z odločbo, naj se razglasi za nično ali znatno zmanjša;

— Komisiji naj se naloži plačilo vseh stroškov, ki so UTC nastali v tem postopku; in

— odredijo naj se vsi drugi ukrepi, za katere Sodišče meni, da so primerni.

Tožbeni razlogi in bistvene trditve

Tožeča stranka s to tožbo na podlagi člena 230 ES predlaga delno razglasitev ničnosti odločbe Komisije C(2007) 512 konč. z dne 21. februarja 2007 (zadeva COMP/E-1/38.823 – PO/Elevators and Escalators), s katero je bilo ugotovljeno, da je tožeča stranka skupaj z drugimi podjetji sodelovala v štirih posamičnih, zahtevnih in nadaljevanih kršitvah člena 81(1) ES, v zvezi z razdelitvijo trgov z dogovarjanjem in/ali usklajevanjem za dodelitev razpisnih postopkov in prodajnih pogodb, montaže, vzdrževanja, in posodabljanja dvigal in tekočih stopnic.

Tožeča stranka tožbo najprej utemeljuje s trditvijo, da je Komisija napačno štela da samo polno lastništvo hčerinske družbe utemeljuje ugotovitev odgovornosti družbe matere. V zvezi s tem tožeča stranka zatrjuje, da se i) v členu 23(2) Uredbe št. 1/2003 (1) zahtevan dokaz naklepa ali malomarnosti, ii) izvajanje dejanskega nadzora nad poslovno dejavnostjo podružnice med obdobjem kršitve s strani materinskega podjetja ali vednost o takšnem ravnanju in opustitev preprečitvenih ravnanj, in da iii) odgovornost materinske družbe za kršitev protimonopolnih pravil s strani podružnice, mora temeljiti na njenem dejanskem ravnanju, in ne na njeni sposobnosti vpliva.

Poleg tega tožeča stranka navaja, da je od sebe odvrnila vsakršno predpostavko odgovornosti, saj so njene podružnice samostojno oblikovale svojo vsakodnevno poslovno ravnanje in zadevni zaposleni niso upoštevali navodil po tem, ko je tožeča stranka izvedla vse razumne korake, da bi zagotovila skladnost s konkurenčnimi pravili. Tožeča stranka nadalje zatrjuje, da Komisija ni navedla razlogov za svojo ugotovitev, da tožeča stranka ni odvrnila predpostavk odgovornosti.

Tožeča stranka prav tako očita, da je 70 % povišanje globe zaradi velikosti in odvračanja, nepravično in nesorazmerno.

Končno, tožeča stranka trdi, da je Komisija kršila načelo enakega obravnavanja s tem, ko je ugotovila odgovornost tožeče stranke za ravnanje njenih podružnic, medtem ko je uporabila drugačno pravno merilo za ugotovitev, da Mitsubishi Electric Corporation Japan ni odgovoren za ravnanje svojih podružnic.

(1) Uredba Sveta (ES) št. 1/2003 z dne 16. decembra 2002 o izvajanju pravil konkurence iz členov 81 in 82 Pogodbe (UL L 2003, str. 1).
SL Uradni list Evropske unije C 82/47

Tožba, vložena 16. februarja 2007 — Dow Chemical in drugi proti Komisiji

(Zadeva T-42/07)

(2007/C 82/100)

Jezik postopka: angleščina

Stranke

Tožeče stranke: The Dow Chemical Company (Midland, Združene Države), Dow Deutschland Inc. (Schwalbach, Nemčija), Dow Deutschland Anlagengesellschaft mbH (Schwalbach, Nemčija), Dow Europe GmbH (Horgen, Švica) (zastopniki: D. Schroeder, P. Matthey, T. Graf)

Tožena stranka: Komisija Evropskih skupnosti

Predlogi tožečih strank

— Družba Dow Chemical Company predlaga, naj Sodišče prve stopnje odločbo v delu, v katerem se nanaša nanjo, razglasi za nično;

— Družba Dow Deutschland Inc. predlaga, naj Sodišče prve stopnje člen 1 odločbe v delu, v katerem ugotavlja, da je ta družba od 1. julija 1996 kršila člena 81 ES in 53 EGS, razglasi za ničnega;

— Vse tožeče stranke (in pa družba Dow Chemical Company podredno) predlagajo, naj Sodišče prve stopnje bistveno zmanjša globo, ki jim je bila naložena;

— Vse tožeče stranke Sodišču prve stopnje predlagajo, naj: — Komisiji naloži plačilo vseh stroškov, povezanih s to zadevo ter stroškov, ki so jim nastali s pridobitvijo bančne garancije, ki dokler Sodišče prve stopnje ne odloči o tej tožbi, zagotavlja izplačilo zneska globe, naložene v izpodbijani odločbi; — sprejme vse druge ukrepe, za katere meni, da so ustrezni.

Tožbeni razlogi in bistvene navedbe

Ta tožba se nanaša na delno razglasitev ničnosti Odločbe Komisije C(2006)5700 konč. z dne 29. novembra 2006 v zadevi COMP/F/38.638 — kavčuk butadien in kavčuk stiren-butadien polimeriziran v emulziji, s katero je Komisija odločila, da so tožeče stranke z drugimi podjetji s tem, da so se sporazumevale o ciljnih cenah za proizvode, si s sporazumi o nekonkuriranju razdelile kupce in s tem, da so si izmenjevale poslovne informacije glede cen, konkurentov in strank v sektorjih kavčuka butadiena in kavčuka stiren-butadiena, polimeriziranega v emulziji, kršile člen 81 ES in člen 53 EGS.

Tožeče stranke opirajo tožbo na tri glavne tožbene razloge:

V okviru prvega tožbenega razloga, ki je razdeljen na tri dele, družba Dow Chemical Company (v nadaljevanju: TDCC) zatrjuje, da je Komisija napačno uporabila pravo s tem, da: a) je svojo ugotovitev glede kršitve, ki jo je storila TDCC, oprla na domnevo, da je hčerinska družba v 100- odstotni lasti upoštevala navodila matične družbe, pri čemer pa ni preverila ali je matična družba dejansko izvrševala to pooblastilo; b) ji je naložila globo, utemeljeno na dejstvu, da je odgovorna za kršitve, ki so jih storile njene hčerinske družbe in c) pri odločitvi ali naj odločbo naslovi na TDCC ali ne, ni uporabila svoje diskrecijske pravice.

Družba Dow Deutschland Inc. in TDCC z drugim tožbenim razlogom trdita, da je Komisija napačno uporabila pravo in zmotno ugotovila dejansko stanje s tem, da je glede trajanja sodelovanja družbe Dow Deutschland Inc. pri kršitvi določila 1. julij 1996 kot datum začetka kršitve.
SL Uradni list Evropske unije C 129/24

Tožba, vložena 16. aprila 2007 – Italijanska republika proti Komisiji

(Zadeva T-119/07)

(2007/C 129/41)

Jezik postopka: italijanščina

Stranki

Tožeča stranka: Italijanska republika (Rim, Italija) (zastopnik: G. Aiello, odvetnik)

Tožena stranka: Komisija Evropskih skupnosti

Predlogi tožeče stranke

— Odločba Komisije z dne 7. februarja 2007 C (2007) 286 konč. naj se razglasi za nično

— in Komisiji naj se naloži plačilo stroškov.

Tožbeni razlogi in bistvene trditve

Ta tožba je vložena zoper odločbo Komisije z dne 7. februarja 2007 C (2007)286 konč. glede oprostitev trošarine na mineralna olja, ki so se uporabila kot gorivo za proizvodnjo aluminija v regiji Gardanna, v regiji Shannon in na Sardiniji in se uporablja v Franciji, na Irskem in v Italiji. S to odločbo je bilo ugotovljeno, da so bile davčne oprostitve, ki jih je odobrila italijanska vlada družbi Eurallumina S.p.A., v višini 80 % njihovega zneska, zakonitih, ostalih 20 % pomoči, ki je bila odobrena družbi upravičenki od 1. januarja 2004, pa je bilo treba vrniti.

V podporo svojih predlogov tožeča stranka navajata naslednje tožbene razloge:

— kršitev člena 87(1) ES, kolikor je z izpodbijano odločbo ugotavljeno, da gre pri oprostitvi trošarine, ki je določena v italijanskem pravnem redu, za državno pomoč. Tožeča stranka glede tega trdi, da kot to potrjuje tudi besedilo Direktive 2003/96/ES (1), zadevne oprostitve trošarin niso državna pomoč, temveč bolj sestavni del nacionalne davčne ureditve. Čeprav bi dejansko šlo za državne pomoči, bi jih direktiva dopuščala vsaj do 31. decembra 2006. Glede selektivne narave zadevnih ukrepov je razvidno, da se na splošno nanašajo na vsa podjetja, ki uporabljajo mineralna olja za proizvodnjo aluminijevega oksida. Okoliščina, da na italijanskemu ozemlju obstaja le ena tovarna, ki uporablja ta mineralna olja pri proizvodnji, je zgolj dejstvo in ne more ukrepu odvzeti njegovega splošnega pomena.

— kršitev člena 87(3) Pogodbe in Smernic o državni regionalni pomoči za leto 1998, kolikor je bilo treba sporno oprostitev trošarin šteti kot potrebno za gospodarski razvoj regije Sardinije.

— kršitev člena 51(E.) 3.2. Okvira Skupnosti za državne pomoči za varstvo okolja (2001/C 37/03), kolikor so bili v tem primeru vendarle sklenjeni sporazumi med državo in družbo, ki je upravičena do pomoči, glede izboljšanja okoljskih izidov.

— nazadnje tožeča stranka navaja kršitev načela zaupanja v pravo in domnevo zakonitosti ukrepov Skupnosti.

(1) Direktiva Sveta 2003/96/ES z dne 27. oktobra 2003 o prestrukturiranju okvira Skupnosti za obdavčitev energentov in električne energie (UL L 283, 31.10.2003, str. 51).